stanford-oval/wikipedia huggingface dataset:
ישיבה גדולה
מבנה הישיבה

בשונה מישיבה קטנה למשל, בישיבה גדולה אין זמן בו מסתיימים הלימודים, בדרך כלל הלימוד בישיבה מסתיים בעת נישואי הבחור. לאחר מכן מי שמעוניין להמשיך בלימודיו, עושה זאת בכולל אברכים המיועד לנשואים, או לחלופין יוצא לעבוד לפרנסתו. בחלק מהישיבות ישנו איסור להתחתן קודם סיום השנה החמישית. אך ברבות מהישיבות לא קיימת הגבלה, ולעיתים בחורים נישאים בשנה הרביעית ללימודם ואף קודם לכן (בדרך כלל אלו בחורים שמבוגרים משכבת הגיל, כגון בוגרי ישיבות תיכוניות שנכנסים לישיבה לאחר 4 שנות לימוד בתיכון במקום לאחר 3 שנות לימוד בישיבה קטנה).
בחלק מהישיבות, התלמידים בשנה הראשונה השנייה והשלישית, נקראים 'שיעור א', 'שיעור ב' ו'שיעור ג' בהתאמה. ומהשנה הרביעית, נקראים - 'קיבוץ א' 'קיבוץ ב' ואילך. בחלק קטן מהישיבות בשנה הראשונה נקראים התלמידים 'ועד א', ולאחר מכאן 'ועד שני' 'ועד שלישי' וכן הלאה ללא שינוי.
סדרי הישיבה

הישיבה הגדולה שונה מהותית מהישיבה קטנה. עיקר ההבדל הוא בעצמאות התלמידים, הן מבחינה לימודית והן מבחינת ההשגחה הכללית.
עיקר הלימוד מתבצע עצמאית על ידי לימוד בחבורתא. לתלמידים הצעירים - לרוב בשנה הראשונה והשנייה שלהם בישיבה, נמסרים שיעורים יומיים על ידי ר"מ או הראש ישיבה. אך בחלק מהישיבות אין הקפדה מטעם הישיבה להיכנס לשיעורים. בדרך כלל שיעורים אלו נמסרים עד השנה השלישית.
סדרי הישיבה > סדר

נהוג לחלק בישיבות את היום לשלושה סדרי לימוד:
סדר א - סדר הלימוד בבוקר. זהו הסדר המשמעותי יותר במשך היום, הלימוד בו עיוני ואיטי, ובדרך כלל ניתן בו דגש על איכות, בצורת לימוד של סוגיה, ולא על כמות. לאחריו תפילת מנחה, ארוחת צהריים ומנוחה.
סדר ב - סדר הלימוד לאחר הצהריים בדרך כלל בין 4 ל-7. בדרך כלל הלימוד בסדר זה הוא בצורת בקיאות, כשקצב הלימוד בו, מהיר משמעותית מהלימוד בבוקר.
סדר ג - לאחר ארוחת הערב, עד הלילה. בחלק מהישיבות אף לאחר סיום הזמן הרשמי של הסדר ניתן לראות רבים שממשיכים את לימודיהם, בדרך כלל בנושא הנלמד בסדר א'. לעיתים עד השעות הקטנות של הלילה.
סדרי הישיבה > משמר

משמר הוא כינוי של לימוד שנמשך כל הלילה, לימוד שכזה נהוג בעיקר בליל שישי (חמישי בלילה).
סדרי הישיבה > שיעור כללי

כחלק מסדרי הישיבה, מתקיים מעת לעת 'שיעור כללי' הנמסר בדרך כלל על ידי ראש הישיבה. בישיבות שיש בהן יותר מראש ישיבה אחד, כל אחד מראשי הישיבה מוסר את השיעור.
השיעור כללי מתקיים בהיכל הישיבה עצמה, בשונה מהשיעורים שמתקיימים בחדרי שיעורים.
השיעור הכללי נמסר בדרך כלל פעם בשבוע או שבועים, בהתאם להתקדמות הלימוד. השיעור נמסר על כלל הסוגיה, ובדרך כלל מרכז בתוכו רעיון מרכזי אחד, על מנת ליישב מכלול קושיות והערות בסוגיה הנלמדת.
בישיבות רבות נהוג שבתחילת כל זמן, מוסר ראש הישיבה שיעור כללי המכונה "שיעור פתיחה", על הנושאים העיקריים במסכת אותה עומדים ללמוד או על הסוגיה הראשונה במסכת.
ישיבות במדינת ישראל

בישראל ישנם כאמור קרוב ל-400 ישיבות גדולות, בעלי מאות תלמידים. הישיבה הגדולה בישראל היא ישיבת מיר בירושלים שבה כ-9,000 תלמידים כולל אברכי הכולל. ישיבות ליטאיות בולטות נוספות הן ישיבת פוניבז' וישיבת חברון. בקרב הישיבות הציוניות בולטות ישיבת מרכז הרב, ישיבת בית אל וישיבת הר המור כאשר האחרונה היא הגדולה ביותר ובה לומדים למעלה מ-800 תלמידים.
ישיבות ישראליות שהוקמו לפני תקופת המנדט
1911 - ישיבת תורת אמת הוקמה בחברון. עברה לירושלים בשנת 1922
ישיבות גבוהות ביישוב החדש בתקופת המנדט ושנת היווסדן
1924 - ישיבת מרכז הרב, הרב קוק, ירושלים.
1924 –ישיבת סלבודקה בחברון – 150 תלמידים. רבי נתן צבי פינקל, רבי יחזקאל סרנא.
1925 – ישיבת 'שפת אמת' ירושלים, רמ"מ כשר.
1928 - ישיבת לומז'א - פתח תקווה: רבי יחיאל מיכל גורדון, רבי אליהו דושניצר.
1929 - ישיבת 'בית יוסף' נובהרדוק - תל אביב: רבי הלל ויטקינד, רבי אהרן ויינשטיין.
1932 – ישיבת חידושי הרי"ם תל אביב
1933 - ישיבת 'בית יוסף' - בני ברק: רבי מתתיהו שטיגל.
1938 – ישיבת 'אחי תמימים' חב"ד, תל אביב
1942 - ישיבת 'כנסת בית יצחק' קמניץ - ירושלים.
1942 - ישיבת סלונים - רמת גן, רבי שבתי יגל, רבי צבי מרקוביץ.
1942 - ישיבת 'קלצק' רחובות, הרב צבי יהודה מלצר.
1944 – ישיבת פוניבז' - בני ברק - הרב יוסף שלמה כהנמן.
1946 - ישיבת מיר - ירושלים: רבי אליעזר יהודה פינקל, רבי חיים שמואלביץ.
1948 - ישיבת סלובודקה - בני ברק: רבי אייזיק שר, רבי מרדכי שולמן.
הערות שוליים

↑  מספר עמלי התורה בישראל: המספרים נחשפים, באתר בחדרי חרדים, 18 במאי 2018.
↑  שחר אילן, הממשלה אישרה את הגדלת תקציב הישיבות ל-1.22 מיליארד שקל; התקציב גדל ב-117% ב-3 שנים, באתר כלכליסט, 5 במרץ 2017
| חיי הקהילה היהודית |
| --- | --- | --- |
| תפקידים על-קהילתיים | חכם באשי • שד"ר • אדמו"ר • גדול הדור • רב ראשי |  |
| תפקידים מקומיים | מרא דאתרא • רב • דיין •  פרנס • שליח ציבור • גבאי • גבאי צדקה • בעל קורא • מוהל • שוחט • מלמד • דרשן  • סופר סת"ם • בלנית • משגיח • משגיח כשרות |  |
| מוסדות | תלמוד תורה • ישיבה • ישיבה קטנה • ישיבה גדולה • כולל אברכים • מקווה • בית כנסת • בית מדרש • חברה קדישא |  |
| דברים שבקדושה | מניין • היכל/ארון קודש • חזנות • תפילת עמידה • שחרית • מנחה • ערבית • מוסף • קריאת התורה • שמע ישראל • ברכה • קידוש • רשימת תפילות וברכות |  |
| ניהול חיי הקהילה | בית דין • תקנות הקהילה • פדיון שבויים  • כתב מגידות |  |
| תפקידים היסטוריים | אב הכנסת |  |
כלי קודש ופרנסים • מוסדות יהודיים
הרב אהרן ליכטנשטיין מעביר שיעור כללי בבית המדרש של ישיבת הר עציון
בית המדרש בישיבת הכותל שברובע היהודי בעיר העתיקה, ירושלים (2007)
אבי קורניש

| --- | --- |

אבי קורניש, 2011
 לידה:  7 באוגוסט 1982 (בת 42) אוסטרליה לוצ'ינבר, ניו סאות' ויילס, אוסטרליה
 מדינה:  אוסטרליה 
 תקופת הפעילות:  מ-1997 
 מקום לימודים:  תיאטרון האוסטרלי לנוער 
 בן או בת זוג:  ראיין פיליפה (2007–2010) 
 פרופיל ב-IMDb
 
אֶבִּי קוֹרְנִיש (באנגלית: Abbie Cornish; נולדה ב-7 באוגוסט 1982) היא שחקנית וראפרית אוסטרלית. התפרסמה בין היתר בתפקידיה בתור פאני בארון בסרט "כוכב בהיר (2009), בתור סוויט פי בסרט "סאקר פאנץ'" (2011), בתור לינדי בסרט "ללא גבולות" (2011), בזכות הופעתה בתור קלרה מרפי בסרט "רובוקופ" (2014) וגם בזכות עבודתה עם הבמאי מרטין מקדונה בסרטיו "שבעה פסיכופתים" (2012) ו"שלושה שלטים מחוץ לאבינג, מיזורי" (2017).
ביוגרפיה

קורניש נולדה בעיירה לוצ'ינבר (אנ') ניו סאות' ויילס שבאוסטרליה. הצעירה מבין חמישה אחים. היא גדלה בחווה שמתפרשת על 170 דונם, ולמדה בבית ספר קתולי. בילדותה הייתה צופה ושואבת השראה מסרטים עצמאיים וזרים.
קריירת משחק

הקריירה של קורניש החלה בגיל 13, כאשר החלה לדגמן לחברות שונות. בסביבות גיל 16 כבר הופיעה מדי פעם בסדרות טלוויזיה. ב-1999 קיבלה את פרס הקולנוע האוסטרלי "Australian Film Institute" על תפקידה בסדרת הטלוויזיה של ABC‏ "Wildside". זכייתה בפרס הובילה אותה לקבלת תפקיד בסרטה הראשון "מסכת הקוף".
ב-2004 כיכבה בסרט עטור הפרסים "Everything Goes". קיבלה את פרס "Australian Film Institute Awards" בקטגוריית "השחקנית הראשית הטובה ביותר" על תפקידה בסרט "התהפכות", סרט אשר זיכה אותה בהכרה עולמית. ב-2006 כיכבה בסרט קנדי. כמו כן כיכבה בסרטים "שנה מופלאה", "אליזבת: תור הזהב" ו"הארכת שירות". באפריל 2010 לוהקה לסרט ללא גבולות. הסרט יצא לאקרנים במרץ 2011.
בשנת 2011 כיכבה בסרט פנטזיה "סאקר פאנץ" בבימויו של זאק סניידר, ושיחקה בסרט "ללא גבולות". קורניש שיחקה את וולי וינטרופ בסרטה של מדונה "וואליס ואדוארד" משנת 2011, שמספר על ווליס סימפסון ואדוארד השמיני.
בשנת 2015 גילמה את הסוכנת קתרין אוולס בסרט המתח "נחמה", שביים הבמאי הברזילאי אפונסו פויארט, בהשתתפותם של אנתוני הופקינס, קולין פארל וג'פרי דין מורגן.
בשנת 2018 כיכבה בעונה הראשונה של סדרת הטלוויזיה "ג'ק ראיין", פרי עטו של טום קלנסי, בתפקיד קאת'י מיולר לצד ג'ון קרסינסקי.
קריירת משחק > קריירה מוזיקלית

מאז שנת 2000 מופיעה לעיתים עם להקת ההיפ הופ האוסטרלית "Blades". בעת ראיונה אצל ג'ימי קימל בינואר 2010, הצהירה שהיא עדיין משתפת פעולה עימם כראפרית תחת שם הבמה Dusk.
חיים אישיים

קורניש היא צמחונית, ובשנת 2006 הפכה לשגרירה של הארגון האוסטרלי Voiceless – למען זכויות בעלי החיים, ולקחה חלק במסע פרסום עולמי ב-2012.
היא נהנית לצייר בזמנה הפנוי כמו אמה, ציירת במקצועה.
בין השנים 2007–2010 הייתה בזוגיות עם השחקן האמריקאי ראיין פיליפה. ב-2019 התארסה לאמן הלחימה אדל אלטמימי.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2000 | מסכת הקוף | מיקי נוריס |  |
| 2003 | Horseplay | בקי וודינקי |  |
| 2004 | One Perfect Day | אמה מאטיס |  |
| 2004 | גלגול באוויר | היידי |  |
| 2006 | קנדי | קנדי |  |
| 2006 | שנה מופלאה | קריסטי רוברטס |  |
| 2007 | אליזבת: תור הזהב | אליזבת ראלי |  |
| 2008 | הארכת שירות (אנ') | מישל אוברטון |  |
| 2009 | כוכב בהיר | פאני ברון | מועמדויות: פרס האקדמיה האוסטרלית לקולנוע וטלוויזיה לשחקנית הטובה ביותר פרסי הקולנוע הבריטי העצמאי לשחקנית הטובה ביותר פרס סטלייט לשחקנית הטובה ביותר בסרט דרמה |
| 2010 | אגדה עם כנפיים | אוטוליסה | דיבוב |
| 2011 | ללא גבולות | לינדי |  |
| 2011 | סאקר פאנץ' | "אפונה מתוקה" |  |
| 2011 | "וואליס ואדוארד" | וולי וינטרופ |  |
| 2012 | The Girl | אשלי |  |
| 2012 | שבעה פסיכופתים | קיה |  |
| 2014 | רובוקופ | קלרה מרפי |  |
| 2015 | נחמה | הסוכנת המיוחדת קתרין אוולס |  |
| 2016 | לבנדר | ג'יין |  |
| 2017 | שישה ימים | קייט אדי |  |
| 2017 | The Girl Who Invented Kissing | פאטי |  |
| 2017 | שלושה שלטים מחוץ לאבינג, מיזורי | אן וילובי | מועמדויות: פרס האקדמיה האוסטרלית לקולנוע וטלוויזיה לשחקנית המשנה הטובה ביותר |
| 2017 | הסערה | שרה וילסון |  |
| 2018 | איפה שהיד נוגעת | קרסטין |  |
| 2018 | Paris Song | לי אבוט |  |
| 2018 | Perfect | אמא |  |
| 2021 | The Virtuoso | המלצרית |  |
| 2022 | בלקאאוט | אנה |  |
| 2022 | Dakota | קייט סנדרס |  |
| TBA | Detained | רבקה קאמן |  |
| TBA | I'm Beginning to See the Light | האנה |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 1997–1999 | Wildside | סימון סאמרס | 10 פרקים |
| 1999 | Close Contact | שרה בויאק | סרט טלוויזיה |
| 2000 | Water Rats | מרי מארצ'נד | פרק: "Tribes" |
| 2001 | Outriders | רג'י מקדואל | 26 פרקים |
| 2001 | Life Support | פני מס' 1 | 10 פרקים |
| 2003 | White Collar Blue | אנטוניה מקאליסטר | פרק: "Episode #1.22" |
| 2003 | Marking Time | טרייסי | מיני-סדרה |
| 2009 | רובוט צ'יקן | אישה / אחות | דיבוב; פרק: "The Ramblings of Maurice" |
| 2014 | קלונדייק | בלינדה מולורני | מיני-סדרה |
| 2018 | ג'ק ראיין | קת'י מיולר | תפקיד ראשי (עונה 1–4); 14 פרקים |
| 2019 | Secret Bridesmaids' Business | מלאני | מיני-סדרה |
קורניש, 2012
אורן חן

| --- | --- |

 לידה:  5 בדצמבר 1971  (בן 53) אליכין, ישראל
 מוקד פעילות:  ישראל 
 תקופת הפעילות:  מ-1997
 עיסוק:  זמר
 סוגה:  מוזיקה ים תיכונית
 
אורן חן (נולד ב-5 בדצמבר 1971) הוא זמר, מלחין, נגן וכותב ישראלי.
ביוגרפיה

אורן חן נולד בשם אורן מחלבני וגדל ביישוב אליכין. כשהיה בן 14 החל להופיע באירועים.
את אלבומו הראשון, "ניצחתי ואנצח", הוציא בשנת 1997, בחברת התקליטים של האחים "בן-מוש". בין שירי האלבום בלטו שיר הנושא (לחן: גדעון מלאכי) והחידושים ל"שיר השיכור" של ג'ו עמר ו"ברכנו", שבוצע במקור על ידי שימי תבורי. אבשלום צוברה ונחום עושרי התחלקו בעיבודי השירים.
ב-1998 הוציא את אלבומו השני "אורן חן וחברים", שכולו היה ביצועים לשירי זוהר ארגוב. ג'קי אסולין הפיק, עיבד וניגן בבס, ואיתו השתתפו בהקלטות גם יהודה קיסר בגיטרות, רובי בן-שמעון בקלידים, אריס נחום בבוזוקי, ורוני דדון בדרבוקה.
באמצע 1999 הוציא את אלבומו השלישי "כוכבים". שירי האלבום עובדו על ידי דני טלבי מלבד הדואט "רגע האמת" (מילים: יוש גרנות, לחן: אבנר גדסי) עם יואב יצחק שהופק על ידי משה דנינו. עוד בלטו באלבום: "זו היא" (מילים: ציון וסופי שרעבי, לחן: יווני), "מי המציא את הכאב" (מילים ולחן: מושיק חסון), "מכור לפלמנקו" (מילים: ארלט ספדיה, לחן: אביחי מליחי) וחידוש ל"זר בעולם", שבוצע במקור על ידי גידי שמור.
אלבומו הרביעי, "נותרה רק מנגינה", הוקלט ב-1999 ויצא בתחילת שנת 2000, כלל בתוכו את הלהיט "חתן כלה" (מילים: עוזי חיטמן, לחן: יווני עיבוד: דני טלבי).
ביוגרפיה > החיבור עם סטלוס

המפגש הראשון של אורן חן וסטלוס (שמעון מזרחי) היה בשנת 2000 כשהתארח בהופעה שאותה הנחה ירון אילן, שם חברו חן וסטלוס. לאחר ההופעה, השניים החלו לקחת חלק בתוכנית ריח מנטה עם ירון אילן, ששודרה בערוץ 24. במסגרת התוכנית, ביצעו חן וסטלוס את השיר "פני מלאך", כאשר חן שר את חלקו בעברית וסטלוס שר את חלקו ביוונית. הם שרו את השיר בהופעת בכורה מול 600 צופים. התגובות הנלהבות מהביצוע לא איחרו לבוא, וירון אילן החליט להזמין את השניים להשתתף בתוכנית באופן קבוע. השניים היו זמרים קבועים בתוכנית במשך 3 שנים.
חן וסטלוס התחילו להקליט תקליטים משותפים בסגנון ים תיכוני-יווני אשר זכו להצלחה גדולה. הם התחילו להקליט את אלבומם הראשון בשנת 2000. האלבום פתח את דרכם המשותפת.
לאורך השנים, הם הוציאו עוד 10 אלבומים משותפים, ושחררו מספר להיטים להיטים, ביניהם: "לא עושה לי כלום", "אבינו מלכנו", "הילד שביקשתי" ו"אני מת עלייך". הם זכו להצלחה גדולה בארץ ובחו"ל.
לאחר 12 שנים ביחד ולאחר ההחלטה להתחיל בקריירות סולו במקביל, הוציאו את אלבומם המשותף העשירי והאחרון, עליו עבדו 4 שנים וכלל בתוכו את הלהיטים "יאסו כלה" "מפונקת", "עפה על עצמך" ועוד.
במסגרת הקריירה המשותפת שלהם, יצאו לשני סיבובי הופעות בארצות הברית, השתתפו בקדם-אירוויזיון 2006 ולקחו חלק בהופעה של התזמורת הפילהרמונית הישראלית. בנוסף, הגישו במשך שישה חודשים תוכנית טברנה יוונית בערוץ 24 בשם "יאסו". לאורך הקריירה שלהם, מכרו מעל ל-1,200,000 עותקים מאלבומיהם [דרוש מקור].
ביוגרפיה > קריירת סולו

בסוף שנת 2012 החליטו אורן חן וסטלוס ללכת כל אחד לדרכו העצמאית. הסינגל הראשון מהאלבום החמישי של חן, "חצי אצלך חצי אצלי" הוא בלדה אותה כתב בעצמו, לראשונה בקריירה.
כיום אורן חן בעל עסקים רבים בתחום המזון.
בנוסף, חן שיחק כדורגל בעונה של "נבחרת האמנים" יחד עם דני רופ, קובי אפללו, אקי אבני ועוד אמנים נוספים; הוא הופיע כאמן אורח בתוכנית הסאטירה "מחוץ לחוק", והחל מ-2014 משתתף בתוכנית ״שישי שמח עם ירון אילן״ המשודרת בכל יום שישי בערוץ 24.
קריירה בטלוויזיה
בשנת 2016 השתתף חן בעונה השנייה של הסדרה "היחידה" המשודרת בהוט.
דיסקוגרפיה > אלבומי סולו

| שם התקליט | שנת הוצאה |
| --- | --- |
ניצחתי ואנצח: 1997
אורן חן וחברים: 1998
כוכבים: 1999
נותרה רק מנגינה: 2000
דיסקוגרפיה > אלבומים משותפים עם סטלוס

| שם התקליט | שנת הוצאה |
| --- | --- |
סטלוס ואורן חן 1: 2001
סטלוס ואורן חן 2: 2002
סטלוס ואורן חן 3: 2003
סטלוס ואורן חן 4: 2004
סטלוס ואורן חן 5: 2005
סטלוס ואורן חן 6: 2006
סטלוס ואורן חן 7: 2007
סטלוס ואורן חן 8: 2008
סטלוס ואורן חן 9: 2009
סטלוס ואורן חן 10: 2013
דיסקוגרפיה > אלבומי אוסף

| שם התקליט | שנת הוצאה |
| --- | --- |
סטלוס ואורן חן המיטב - שקטים: 2006
סטלוס ואורן חן המיטב - שמחים: 2006
סטלוס ואורן חן המיטב - להיטי זהב שקטים: 2008
בלפוריה

| --- | --- |
מבט לבלפוריה
מדינה: ישראל ישראל
מחוז: הצפון
מועצה אזורית: עמק יזרעאל
גובה ממוצע: ‎87 מטר
תאריך ייסוד: 1922
תנועה מיישבת: תנועת המושבים
סוג יישוב: מושב
נתוני אוכלוסייה לפי הלמ"ס לסוף 2023
  - אוכלוסייה: 628 תושבים
    - מתוכם, תושבי ישראל: 613 תושבי ישראל
 מפת מיקום  מפה דינמית   (למפת הכרמל מוגדלת) בלפוריה(למפת הכרמל רגילה) בלפוריה(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום בלפוריה(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום בלפוריה32°37′49″N 35°17′47″E﻿ / ﻿32.6302006737635°N 35.2964056667269°E﻿ / 32.6302006737635; 35.2964056667269  heמפת היישובים של מועצה אזורית עמק יזרעאל באדום - בלפוריה בירוק - מיקום בניין המועצה tabBackground:;tabBorder:#aaa;defaultTab:0;
מדד חברתי-כלכלי - אשכול לשנת 2021: 8 מתוך 10

בַּלפוּרְיָה הוא מושב בעמק יזרעאל, 3 ק"מ צפונית לעפולה, בתחום השיפוט של המועצה האזורית עמק יזרעאל. הוא קרוי על שמו של שר החוץ הבריטי ארתור ג'יימס בלפור, החתום על הצהרת בלפור, ונוסד ב-2 בנובמבר 1922, במלאת חמש שנים למתן ההצהרה.
היסטוריה > חוות בלפוריה

המושב הוקם בשנת 1922 על ידי חברת "קהילת ציון" האמריקאית, שרכשה את האדמה וייעדה אותה לכ-100 חיילים משוחררים אנגלים ואמריקנים מהגדודים 38 ו-39 של הגדודים העבריים. במחצית השנייה של 1919 המייסדים פנו אל ארתור ג'יימס בלפור וקיבלו את רשותו לקרוא ליישוב על שמו.
תוכנית החברה הייתה לקיים שנת לימודים ראשונה בה ינוהל המושב על ידי מדריכים חקלאיים בשיתוף המתיישבים והחברה ולאחר תום השנה יוחלט מי מהמתיישבים כשיר להתיישב במקום. למתיישבים יינתן בית וציוד למשק בהלוואה אותה יחזירו במהלך השנים. קהילת ציון לא הצליחה לגייס את הסכומים הנדרשים ושחרור החיילים מהצבא התנהל בעצלתיים כך שרוב המועמדים להתיישבות חזרו לארצותיהם.
כדי לא לאבד שנה חקלאית עלתה על הקרקע בסוף שנת 1919 קבוצה של 25 פועלים ותשע פועלות, שהקימו חווה חקלאית בניהולו של גרשון גפנר והחלו בהכשרת האזור להתיישבות, עוד טרם שהושלמה רכישת הקרקע. בסוף שנת 1920 נכזבה החברה מהמקום ובקשה למכור את המושב לפועלים ולחיילים המשוחררים, אולם אלו לא הסכימו לכך ללא תוספת משאבים כהלוואה. בעקבות זאת, הוחלט להעביר את כל הניהול המעשי של החווה החקלאית לידי המתיישבים. אדמת החווה החקלאית עברה לידי הקרן הקיימת שהחכירה אותו לוועד היתומים של דרום אפריקה לצורך הקמת כפר ילדים.
היסטוריה > המושב

ב-1922 הומרה החווה החקלאית למושב על ידי מתיישבים שונים ותיקים ועולים יוצאי קיבוצים, מספר אנשים מהקואופרציה במרחביה וכן מתיישבים מ"עזרת אחים" בפתח תקווה. רוב בעלי המגרשים שהוקצו לחברי קהילת ציון לא הגיעו בהתחלה אלא חיכו להתמסדות המקום לפני עלייתם. חברת קהילת ציון העניקה למתיישבים הלוואות לרכישת הקרקע ולבניית בתים וההנהלה הציונית העניקה ל-25 מתיישבים הלוואות לרכישת ציוד. המתיישבים החדשים התגוררו באופן זמני בחוות בלפוריה עד השלמת בניית הבתים במושבה החדשה. הבתים והרפתות שנבנו במקום בכספי "קהילת ציון" היו בתי בטון ואבן ובעלי גגות רעפים, אשר זיכו את מתיישבי בלפוריה בכינוי "המיליונרים".
ב-6 באפריל 1925 ביקר הלורד בלפור בבלפוריה, בה נתקבל על ידי משלחת של הוועד הלאומי שכללה את הרב עוזיאל, יצחק בן-צבי, יעקב טהון, חיים מרגליות קלווריסקי ושמואל טשרנוביץ. בלפור סעד במושבה במלון "עמק יזרעאל", בסעודה בה השתתפו גם חיים ויצמן, נחום סוקולוב וקולונול קיש. נציג קהילת ציון הכריז שיום ביקורו של בלפור במושב הוא יום חנוכת המושב.
בשנת 1939 הועברה אדמת המושב לבעלות קק"ל ונחתמו חוזי חכירה עם "קרן היסוד". ב-1934 סיימו המתיישבים חפירת באר חדשה, שהביאה להגדלת החקלאות המקומית, וב-1959 נחתמה ההתקשרות עם חברת "מקורות".
כלכלת המושב מבוססת על חקלאות (גידול שקדים וזיתים וגידולים פלחה שונים), עסקים קטנים ועבודה מחוץ למושב.
חינוך

ילדי היישוב מתחנכים במערך גנים הפועל במושב. בית הספר היסודי אליו שייכים ילדי היישוב נמצא בקיבוץ גניגר. בית הספר התיכון, הוא בית ספר "עמקים תבור" בקיבוץ מזרע.
קבוצת ספורט

עד שנות ה-50 יוצג המושב על ידי קבוצת הכדורגל "הפועל בלפוריה", ששיחקה שתי עונות בליגה הלאומית (הליגה הבכירה באותה תקופה).
סביבה וטבע > שמורת בלפוריה

שמורת בלפוריה היא השריד האחרון לביצות עמק יזרעאל.
השמורה נמצאת כחצי ק"מ מערבית לכביש עפולה - צומת עדשים, 2.5 ק"מ דרומית לצומת עדשים.
תחום השמורה כולל שטח ביצתי, האחרון ששרד מביצות עמק יזרעאל שיובשו במהלך המאה ה־20. בחלקה הצפוני של השמורה נמצא תל יפאר, תל עתיקות ובפסגתו אנדרטה לבני בלפוריה שנפלו במערכות ישראל. טקס יום הזיכרון לחללי מערכות צה"ל מתקיים מדי שנה למרגלות האנדרטה.
בתל גדלים, בין היתר, תורמוס ההרים, עיריוני צהוב, צמר מפוצל וקנרס סורי. בביצה גדלים צמחי מים שונים, בין היתר אגמון ימי וורבנה רפואית.
הביצה מגודרת, והובאו אליה מספר תאואים (ג'מוסים) וחמורים כדי למנוע את השתלטות הקנה המצוי על השטח. בשנים האחרונות אין תאואים בשמורה.
סביבה וטבע > שביל יזרעאל-קק"ל: מגניגר לבלפוריה

שביל יזרעאל-קק"ל הוא שביל טיול רציף שאורכו כ-100 ק"מ. המסלול עובר בנופי עמק יזרעאל ובהרים שמסביבו (מידע נוסף על השביל בסוף רשימה זו), והוא מפעל משותף של המועצה האזורית עמק יזרעאל ושל קק"ל.
קטע שביל 18 במספר (מתוך 24), עובר בין גניגר לבלפוריה, בחלקו הצפוני-מזרחי של עמק יזרעאל. בדרך עוברים בין שני תִלים נמוכים המעניקים תצפית יפה על שדות העמק ועל ההרים שמסביב לו.
אורך המסלול כ-7.5 ק"מ.
גלריית תמונות

מראה כללי, 1945
חזית בית הכנסת במרכז המושב
אולם התפילה בבית הכנסת
רפת בטון מימיו הראשונים של המושב
הכניסה לבלפוריה
הערות שוליים

1 2  אוכלוסייה בעיריות, במועצות המקומיות והאזוריות וביישובים בעלי 2,000 תושבים לפחות - לפי טבלה חודשית של למ"ס עבור 
סוף דצמבר 2024 (אומדן), בכל יתר היישובים - לפי טבלה שנתית של למ"ס עבור

סוף 2023.
↑  הנתונים לפי טבלת מדד חברתי כלכלי של למ"ס נכון לשנת 2021
↑  עתיד מתנדבינו, דואר היום, 17 בנובמבר 1919
↑  ירושלים יום יום - בלפוריה, דואר היום, 1 באוקטובר 1919
↑  נלי שטרוים, בלפוריה, דואר היום, 23 באוקטובר 1919
↑  אהוביה מלכין, האקטיביסט, עמ' 253
↑  בלפוריה, דואר היום, 11 ביוני 1920
↑  לתכנית עבודה האמריקאים בא"י, הצפירה, 22 בנובמבר 1920
↑  השבוע - גבעת המורה (בלפוריה), הפועל הצעיר, 23 באוגוסט 1921
↑  מנחם שיינקין, התחלה טובה, דואר היום, 26 באוקטובר 1922
↑  א. בן ברק, ההתיישבות בעמק - בלפוריה, הפועל הצעיר, 17 ביולי 1925
↑  בהתיישבות החקלאית, דואר היום, 5 בנובמבר 1922
↑  בלפוריה, הפועל הצעיר, 22 ביוני 1923
↑  מסע הלורד בלפור בעמק יזרעאל, הארץ, 10 באפריל 1925
↑  בבלפוריה, הארץ, 7 באפריל 1925
↑  תמונה: יזהר באר, הלורד בלפור מגיע לבלפוריה, בפרות קדושות, 5 בנובמבר 2017
↑  שמורת בלפוריה
| --- | --- |
בקרת זהויות :  NLI: 987007475149605171
בטי באקלי

| --- | --- |

 לידה:  3 ביולי 1947 (בת 77) Big Spring, ארצות הברית 
 מדינה:  ארצות הברית 
 תקופת הפעילות:  מ-1969 
 מקום לימודים:  האוניברסיטה הנוצרית של טקסס  תיכון ארלינגטון הייטס 
 פרסים והוקרה:  פרס אמי לבידור בשעות היום  פרס טוני לשחקנית משנה במחזמר 
 http://www.bettybuckley.com/
 פרופיל ב-IMDb
 
בטי לין באקלי (באנגלית: Betty Lynn Buckley; נולדה ב-3 ביולי 1947) היא שחקנית וזמרת אמריקאית. זוכת פרס טוני, והייתה מועמדת לשני פרסי גראמי, שני פרסי אמי ופרס אוליבייה.
היא ידועה בעיקר בזכות תפקידיה בסדרת הטלוויזיה משפחה שכזו (אנ'), סרט האימה "קארי" והמחזמר "Cats".
קורות חיים > ראשית דרכה

באקלי נולדה בשנת 1947 בטקסס, ארצות הברית, לארנסט לין באקלי, סגן אלוף בחיל האוויר האמריקני ולבטי בוב, רקדנית. יש לה שלושה אחים צעירים – נורמן, פטריק ומייקל באקלי. נורמן הוא עורך סרטים ובמאי, ופטריק ומייקל מהנדסים.
בגיל שלוש החלה דודתה ללמד אותה ריקוד ובגיל חמש שרה במקהלת הכנסייה. בגיל 11 השתתפה בהפקה של משחק הפיג'מה והתאהבה בתיאטרון. היא למדה באוניברסיטת טקסס וסיימה את לימודיה בגיל 21 עם תואר בעיתונאות, ב-1966 נבחרה ל"מיס פורט וורת'" והייתה סגנית למיס טקסס. בזמן שעבדה ככתבת נוער בעיתון, סוכן ביקש ממנה לבוא לניו יורק, שם בצעה את האודישן הראשון שלה למחזמר בברודוויי בשנת 1969 וקיבלה את תפקידה של מרתה ג'פרסון בסרט 1776.
קורות חיים > קריירה

באותה שנה (1969) עברה ללונדון וכיכבה במחזה Promises, Promises (אנ'), ובשנת 1976 שיחקה בסרט קארי את המורה לספורט, גברת קולינס. ב-1977 השיגה הכרה עולמית כששיחקה את האמא החורגת בסדרה "שמונה זה מספיק". באקלי קיבלה תפקידים בסרטים ומחזות זמר דוגמת "I'm Getting My Act Together and Taking it on the Road", ו-"Tender Mercies".
ב-1982 נבחנה באקלי לתפקיד גריזבלה במחזמר Cats, זכתה בתפקיד וזכתה בפרס טוני ב-1983. הביצוע שלה לשיר "Memory" הפך ללהיט. היא הייתה בתפקיד זה במשך שנה וחצי עד שעזבה. בשנת 1988 שיחקה במחזמר קארי, הפעם בתור אימה של קארי. המחזמר לא הצליח אך היא בכל זאת קיבלה תשבחות על משחקה. סרטים אחרים שהשתתפה בהם הם Tender Mercies, שם שיחקה זמרת מוזיקת קאנטרי ושרה את השיר "Over You", שהיה מעומד לפרס אוסקר, "אשה אחרת" (1988), "פרנטיק" (1988), "ווייאט ארפ" (1994), ו-"ביום שזה יקרה" (2008).
בשנת 1985 הוציאה באקלי אלבום ראשון שכותרתו "בטי באקלי".
קורות חיים > חיים אישיים

באקלי הייתה נשואה לפיטר פלוד בין השנים 1972–1979. השניים נשארו חברים לאחר שהתגרשו, והיא הודתה שהתחתנה איתו כדי להקל את הלחץ מהוריה. לא היו לה ילדים.
פילמוגרפיה

פרק זה טעון עריכה. אנא תרמו לוויקיפדיה . ייתכן שתמצאו פירוט בדף השיחה. הסיבה היא: יש להעביר לטבלה, כמקובל עם פילמוגרפיה בערכי אישים.
פילמוגרפיה > סרטים

| שנה | סרט | תפקיד |
| --- | --- | --- |
| 1976 | קארי | גברת קולינס |
| 1983 | Tender Mercies | דיקסי |
| 1987 | Wild Thing | לאה |
| 1988 | פרנטיק | סונדרה ווקר |
| 1988 | אישה אחרת | קייטי |
| 1992 | Rain Without Thunder | בוורלי גולדרינג |
| 1994 | Last Time Out | מקסין בלאק |
| 1994 | וויאט ארפ | וירג'יניה ארפ |
| 1995 | Ride for Your Life | סרט קצר |
| 1998 | Of Love & Fantasy | ד"ר טניה בראנדט |
| 1999 | Simply Irresistible | דודה סטלה |
| 2002 | New World Order | רוס קרוס |
| 2004 | Mummy an' the Armadillo | לט |
| 2008 | The Happening | גברת ג'ונס |
| 2011 | Five Time Champion | פראן |
| 2016 | ספליט | ד"ר קרן פלטשר |
| 2024 | דמיוני |  |
פילמוגרפיה > טלוויזיה

| שנה | סדרה |
| --- | --- |
1977: Ryan's hope
1977: The Rubber Gun Squad
1977-1981: משפחה שכזו
1981: The Ordeal of Bill Carney
1984: Special Treat
1984: The Three Wishes of Billy Grier
1985: Evergreen
1987: Roses Are for the Rich
1987: קגני ולייסי
1989: ABC Afterschool Specials
1989: Babycakes
1991: פרקליטי אל איי
1992: Mathnet
1992: Bonnie & Clyde: The True Story
1992: Square One TV
1993: Tribeca
1994: Betrayal of Trust
1996: Critical Choices
1996: Remember WENN
2001-2003: אוז
2003: מונק
2004: The Jury
2005: Vinegar Hill
2006: אחים ואחיות
2006: ללא עקבות
2006: חוק וסדר: מדור מיוחד
2010: Melrose Place
2010: The Pacific
2011: The Chicago Code
2013, 2011: שקרניות קטנות
2014: Getting On
2015: הנותרים
2016: Chicago Med
2017-2020: סופרגירל
2018: Preacher
פילמוגרפיה > תיאטרון

1776 (1969)
Promises, Promises (1969)
What's A Nice Girl Like You Doing in a State Like This (1972)
Pippin (1973)
קארי (1976)
I'm Getting My Act Together and Taking it on the Road (1980–1981)
Cats (1982–1984)
Song and Dance (1985)
Drood (1985)
Juno's Swans (1985)
אופרה בגרוש (2003 ,1992)
צוענייה (1992,1998)
The Fourth Wall (1993)
שדרות סאנסט (1994–1996)
Triumph of Love (1997)
Camino Real (1998)
Elegies: A Song Cycle (2003)
White's Lies (2010)
רעל ותחרה (2011)
Dear World (2013)
The Old Friends (2013-14)
Follies (2015)
גנים אפורים (2015–2016)
Hello, Dolly! (2018–2019)